CELEX: 62015CA0092
Language: el
Date: 2016-10-12 00:00:00
Title: Υπόθεση C-92/15: Απόφαση του Δικαστηρίου (όγδοο τμήμα) της 12ης Οκτωβρίου 2016 [αίτηση του Hof van beroep te Antwerpen (Βέλγιο) για την έκδοση προδικαστικής αποφάσεως] — Sven Mathys κατά De Grave Antverpia NV (Προδικαστική παραπομπή — Οδηγία 96/75/EK — Όροι ναύλωσης και διαμόρφωσης των τιμών στον τομέα των εσωτερικών πλωτών μεταφορών εμπορευμάτων — Περιεχόμενο — Άρθρο 1, στοιχείο βʹ — Έννοια του «μεταφορέα» — Άρθρο 2 — Ελευθερία των συμβάσεων και των διαπραγματεύσεων επί των τιμών)

12.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/3
            
         Απόφαση του Δικαστηρίου (όγδοο τμήμα) της 12ης Οκτωβρίου 2016 [αίτηση του Hof van beroep te Antwerpen (Βέλγιο) για την έκδοση προδικαστικής αποφάσεως] — Sven Mathys κατά De Grave Antverpia NV
   (Υπόθεση C-92/15) (1)
   
   ((Προδικαστική παραπομπή - Οδηγία 96/75/EK - Όροι ναύλωσης και διαμόρφωσης των τιμών στον τομέα των εσωτερικών πλωτών μεταφορών εμπορευμάτων - Περιεχόμενο - Άρθρο 1, στοιχείο βʹ - Έννοια του «μεταφορέα» - Άρθρο 2 - Ελευθερία των συμβάσεων και των διαπραγματεύσεων επί των τιμών))
   (2016/C 462/03)
   Γλώσσα διαδικασίας: η ολλανδική
   
      Αιτούν δικαστήριο
   
   Hof van beroep te Antwerpen
   
      Διάδικοι στην υπόθεση της κύριας δίκης
   
   Sven Mathys
   
      κατά
   
   De Grave Antverpia NV
   
      Διατακτικό
   
   Στο πλαίσιο των δραστηριοτήτων μεταφοράς εμπορευμάτων μέσω εσωτερικών πλωτών οδών, το άρθρο 1, στοιχείο βʹ, της οδηγίας 96/75/ΕΚ του Συμβουλίου, της 19ης Νοεμβρίου 1996, σχετικά με τους όρους ναύλωσης και διαμόρφωσης των τιμών στον τομέα των εθνικών και διεθνών εσωτερικών πλωτών μεταφορών εμπορευμάτων στην Κοινότητα, κατά το μέτρο που ορίζει τον «μεταφορέα» ως τον ιδιοκτήτη ή έχοντα την εκμετάλλευση ενός ή περισσοτέρων πλοίων εσωτερικής ναυσιπλοΐας, και το άρθρο 2 της οδηγίας αυτής, κατά το μέτρο που προβλέπει ότι, στον τομέα αυτό, οι συμβάσεις συνάπτονται ελεύθερα μεταξύ των ενδιαφερομένων μερών, πρέπει να ερμηνευθούν υπό την έννοια ότι δεν αντιτίθενται σε εθνική ρύθμιση, όπως η εφαρμοστέα στη διαφορά της κύριας δίκης, η οποία επιτρέπει σε πρόσωπο που δεν ανταποκρίνεται στον ορισμό αυτό να συνάπτει σύμβαση μεταφοράς υπό την ιδιότητα του μεταφορέα.
   
      (1)  ΕΕ C 155 της 11.5.2015.